Følg med herover direkte fra klokken 17.05, når DR varmer op til at Dronning Margrethe holder sin nytårstale.

Klokken 18.00 på årets sidste dag holder Dronning Margrethe sin nytårstale fra sit arbejdsværelse i Christian IX's Palæ.

Læs også : Se dronningens mest mindeværdige taler

Talen bliver traditionen tro vist direkte på TV. Traditionen begyndte i 1958, hvor DR for første gang TV-transmitterede nytårstalen.

Skåltalte for fædrelandet den 1. januar

Dengang blev den holdt af Frederik den 9., men den traditionsrige nytårstale strækker sig oprindeligt helt tilbage til Christian den 9.'s tid

Kongen holdt sin første ”skåltale for fædrelandet”, som det tidligere blev kaldt, i 1880'erne, og dengang blev den holdt ved nytårstaflet den 1. januar, og ikke på årets sidste dag som vi kender det i dag.